497.14 ORDNI DWAR IT-TWAQQIF TAL-AĠENZIJA GĦAS-SISTEMA TAL-INFURZAR LOKALI L-AVVIŻ LEGALI 153 tal-2015. L-AVVIŻ LEGALI 153 tal-2015. 1. It-titolu ta’ dan l-Ordni huwa l-Ordni dwar it-Twaqqif tal-Aġenzija għas-Sistema ta’ Infurzar Lokali. Tifsir. 2. F’dan l-Ordni, sakemm ir-rabta tal-kliem ma teħtieġx xort’oħra- "Aġenzija " tfisser l-Aġenzija għas-Sistema ta’ Infurzar Lokali stabbilita b’dan l-Ordni; Kap. 497. Kap. 497. "l-Att " tfisser l-Att dwar l-Amministrazzjoni Pubblika; "infurzar lokali " tfisser l-infurzar ta’ kwalunkwe ordinamenti u kwalunkwe leġislazzjoni oħra li tista’ tiġi fdata lilkunsilli lokali jew lil Kumitati Reġjonali b’delega jew ftehim kif stipulat fl-Ordni dwar id-Delega ta’ Infurzar mill-Kunsilli Lokali u Kumitati Reġjonali; L.S.363.41 " Ministru " tfisser il-Ministru responsabbli għall-gvern lokali; " Segretarju Permanenti " tfisser is-Segretarju Permanenti fil-Ministeru responsabbli għall-gvern lokali; "sistema ta’ infurzar lokali " tfisser bażi stutturali, operattiva jew amministrattiva meħtieġa sabiex tipprovdi servizzi ta’ infurzar lokali. 3. Għandha titwaqqaf Aġenzija, li tkun magħrufa bħala l-Aġenzija għas-Sistema ta’ Infurzar Lokali, li għandha twettaq il-funzjonijiet u d-dmirijiet tal-amministrazzjoni pubblika fil-ħwejjeġ li ġejjin: (a) Kap. 363. Kap. 363. tipprovdi għall-infurzar ta’ kwalunkwe liġi, regolament jew ordinament, liema infurzar ġie delegat lil kumitati reġjonali, kunsilli lokali jew lil dawk l-awtoritjiet lokali jew reġjonali oħra kif huma msemmija fl-Att dwar Kunsilli Lokali; (b) Kap. 363. Kap. 363. tiġbor penali, inklużi penali addizzjonali u spejjeż li jistgħu ikunu dovuti lil kumitati reġjonali jew lilkunsilli lokali skont it-termini tal-Att dwar Kunsilli Lokali; (ċ) t amministra u tqassam bejn il-kunsilli lokali li jikkostitiwxxu l-kumitati reġjonali kwalunkwe nett żejjed ġej minn operazzjonijet ta’ infurzar skont formula stabbilita bi ftehim wara konsultazzjoni bejn il-kumitati reġjonali, l-assoċjazzjoni tal-kunsilli lokali u l-Ministru; (d) tirrevedi ix-xogħol tal-infurzar lokali; (e) tiżgura il-koordinament tal-attvitajiet tal-infurzar lokali; (f) dawk il-ħwejjeġ l-oħra li huma anċillari, inċidentali jew konsegwenzjali għall-ħwejjeġ stipulati fil-paragrafi (a) sa (e) ki f il-Ministru jista’ minn żmien għal żmien jiddetermina; u (g) ir-regolamentazzjoni ġenerali tal-proċeuduri tagħha, sakemm ma tiksirx id-dispożizzjonijiet ta’ xi liġi oħra. 4. Il-Ministru responsabbli għall-Aġenzija. (1) Il-Ministru responsabbli għall-Aġenzija għandu jkun il-Ministru responsabbli għall-gvern lokali. (2) Is-Segretarju Permanenti fil-Ministeru responsabbli għall-gvern lokali għandhu jissorvelja l-Aġenzija skont it-termini ta’ artikolu 39 tal-Att: Iżda l-Prim Ministru jista’ jassenja r-responsabbiltà tal-Aġenzija lil Ministru ieħor u s-superviżjoni tagħha lis-Segretarju Permanenti ta’ dak il-ministeru. 5. Bażi operattiva tal-Aġenzija. (1) L-Aġenzija għandha, f’konsultazzjoni mal-Ministru, twaqqaf u torganizza mill-ġdid unitajiet, diviżjonijiet u sezzjonijiet kif xieraq sabiex twettaq il-funzjonijiet tagħha. (2) L-operazzjonijiet tal-Aġenzija għandhom isiru skont Ftehim bil-miktub maqbul bejn is-Segretarju Permanenti u l-Aġenzija. 6. Rwol tal-Uffiċjal Eżekuttiv Ewlieni. (1) Mingħajr ħsara għad-dispożizzjonijiet ta’ dan l-Ordni, it-tmexxija eżekuttiva tal-Aġenzija, l-amministrazzjoni u l-organizzazzjoni tagħha u l-kontroll amministrattiv tal-uffiċjali u l-impjegati tagħha, għandha tkun ir-responsabbiltà tal-Uffiċjal Eżekuttiv Ewlieni, li għandu jinħatar mill-Ministru. (2) L-Uffiċjal Eżekuttiv Ewlieni għandu jkun responsabbli għall-implimentazzjoni tal-objettivi tal-Aġenzija fl-eżeċizzju tal-funzjonijiet tagħha u, mingħajr ħsara għal ġeneralità ta’ dak li ntqal qabel, huwa għandu- (a) jassumi responsabbiltà sħiħa għas-superviżjoni ġenerali u kontroll tal-unitajiet, diviżjonijiet u sezzjonijiet; (b) jassenja lil kull unità, diviżjoni jew sezzjoni, dawk id-dmirijiet li huwa jqis neċessarji u spedjenti; (ċ) jikkoordina x-xogħol tal-unitajiet, diviżjonijiet u sezzjonijiet; (d) ji żviluppa l-istrateġiji neċessarji għall-implimentazzjoni tal-objettivi tal-Aġenzija; u (e) iwettaq dawk id-dmirijiet l-oħra kif il-Ministru responsabbli jista’ minn żmien għal żmien jassenjalu. 7. Assenjsament ta’ uffiċjali pubbliċi u reklutaġġ mal-Aġenzija. (1) Uffiċjali pubbliċi assenjati mal-Aġenzija għandhom jaqgħdu dmirijiethom mal-Aġenzija skont l-artikolu 43 tal-Att. (2) Mingħajr ħsara għad-dispożizzjonijiet tal-Att jew ta’ kull leġislazzjoni oħra, l-Aġenzija għandu jkollha l-awtorità li tingaġġa l-impjegati tagħha stess. 8. Arranġamenti finanzjarji. Kap. 174. L-Aġenzija għandha tiġi amministrata bid-dispożizzjonijiet tal-Att dwar l-Amministrazzjoni Finanzjarja u l-Verifika kemm-il darba ma jkunx speċifikat mod ieħor fil-Ftehim tal-Aġenzija bejn is-Segretarju Permanenti u l-Aġenzija f’liema każ id-dispożizzjonijiet tal-Ftehim tal-Aġenzija għandhom jingħataw preċedenza. 9. Arranġamenti speċjali oħra li japplikaw għall-Aġenzija. L-operazzjonijiet tal-Aġenzija għandhom isiru skont ftehim ta’ prestazzjoni tal-Aġenzija miftiehem bejn is-Segretarju Permanenti u l-Aġenzija. Id-dispożizzjonijiet tal-artikolu 40 tal-Att għandhom japplikaw. 10. Bord Konsultattiv. (1) Il-Ministru jista’ jistabbilixxi Bord Konsultattiv sabiex jassisti lill-Uffiċjal Eżekuttiv Ewlieni fit-twettieq tad-dmirijiet tiegħu. (2) Il-Bord Konsultattiv stabbilit taħt dan l-artikolu għandu jitmexxa mill-Uffiċjal Eżekuttiv Ewlieni u għandhu jikkonsisti minn mhux anqas minn żewġ membri u mhux aktar minn erba’ membri maħtura mill-Ministru. (3) Ir-rinumerazzjoni mħallsa lil membri tal-Bord Konsultattiv għandha ssir skont id-direttivi u l-linji gwida maħruġa minn żmien għal żmien mill-Aġenzija.